Styttan af Guðríði Þorbjarnardóttur sem stolið var frá Laugarbrekku á Snæfellsnesi á sér systur í bókasafni í Páfagarði. Lögreglan á Vesturlandi rannsakar þjófnaðinn á styttunni og eignarspjöll.
Lögreglan á Vesturlandi undirbýr skýrslutöku í styttuþjófnaðarmáli. Bæði þjófnaður og eignaspjöll voru kærð á styttu Ásmundar Sveinssonar sem tvær listakonur tóku ófrjálsri hendi af stalli hennar á Laugarbrekku á Snæfellsnesi. Afsteypa sömu styttu var færð páfa fyrir ellefu árum og stendur uppi í bókasafninu í Páfagarði.
Styttan Fyrsta hvíta móðirin í Ameríku sem Ásmundur Sveinsson gerði af Guðríði Þorbjarnardóttur fyrir heimssýninguna í New York 1940 á sér fjórar fimmburasystur. Ein styttan var í New York en er líklega týnd, önnur í Skagafirði, sú þriðja í Ottawa í Kanada, sú fjórða var á fæðingarstað Guðríðar að Laugarbrekku á Snæfellsnesi en er nú fyrir utan Nýlistasafnið í Reykjavík og sú fimmta var færð páfa að gjöf í mars 2011 og stendur uppi í bókasafninu í Páfagarði. Guðríður er talin ein víðförulasta kona heims sem var uppi í kringum árið þúsund. Hún fór bæði til Ameríku og Evrópu og fór til Rómar. Ólafur Ragnar Grímsson, þáverandi forseti Íslands, færði Benedikt sextánda páfa styttuna. Guðrún Bergmann var meðal þeirra sem fór til Páfagarðs með styttuna.
Við erum að fara með afsteypu af íslenskri konu sem
unnin er af íslenskum listamanni til, til hérna, Rómar.
Þannig að mér finnst það bara frábært. Og ég hef
alltaf litið á hana sem fyrirmynd sterkra íslenskra
kvenna. Og hún er náttúrulega bara það besta.
Fréttastofa tók viðtal við Ólaf Ragnar eftir að páfi hafði veitt styttunni móttöku.
mjög eiginlega merkileg stund að Guðríður væri
komin aftur til Rómar 1.000 árum eftir að hún var
hér á sinni tíð en líka ánægjulegt að skynja í
samræðum bæði við Benedikt páfa og
forsætisráðherra Páfagarðs og aðra að þeir eru
greinilega staðráðnir í því að taka utan um söguna af
Listakonurnar Bryndís Björnsdóttir og Steinunn Gunnlaugsdóttir hafa viðurkennt að hafa stolið styttunni. Þær fullyrtu að styttan væri rasísk og komu henni fyrir í heimagerðri eldflaug fyrir utan Nýlistasafnið á Granda í Reykjavík. Kristinn Jónasson, bæjarstjóri í Snæfellsbæ, sagði í fréttum RÚV í gær að honum hefði orðið illa við að uppgötva stuldinn. Hann hefur kært þjófnaðinn og eignaspjöll til lögreglu. Jón S. Ólason, yfirlögegluþjónn hjá Lögreglunni á Vesturlandi segir að kæran hafi borist rétt fyrir páska. Rannsókninn sé á algjöru frumstigi. Ekki verði farið beint í það að sækja styttuna heldur sé viðbúið að taka þurfi skýrslur af fólki. Ekki sé vitað hvort skemmdir hafi orðið á styttunni. Kristinn segir að vandasamt geti orðið að koma styttunni á pallinn á ný þar sem steyptir boltar hafi verið sagaðir í sundur og því verði snúið að festa Guðríði tryggilega á sinni rétta stað.

Styttan af Guðríði Þorbjarnardóttur sem stolið var frá Laugarbrekku á Snæfellsnesi á sér systur í bókasafni í Páfagarði. Lögreglan á Vesturlandi rannsakar þjófnaðinn á styttunni og eignarspjöll. 